- Hindi News
- National
- चाकू के पांच घाव मारे फिर भी शारदा ने दीपेश को पकड़े रखा, छुटा तो पड़ोसी छात्र पत्थर लेकर दौड़ा, पर भाग
चाकू के पांच घाव मारे फिर भी शारदा ने दीपेश को पकड़े रखा, छुटा तो पड़ोसी छात्र पत्थर लेकर दौड़ा, पर भाग गया आरोपी
पड़ोसी महिलाओं ने रोका, पर उन्हें भी धमकाया
शहरके हाउसिंग बोर्ड कॉलोनी में शारदा जोशी के घर उसका पति दीपेश सुरावत तलाक के कागजों पर दस्तखत करवाने आया था। घर में घुसते ही आरोपी ने तलाक के कागज आगे करते हुए शारदा से दस्तखत करने को कहा, लेकिन शारदा ने हस्ताक्षर करने से मना कर दिया। इस पर दीपेश ने शर्ट में छिपाकर रखा चाकू निकाला और शारदा पर ताबड़तोड़ वार शुरू कर दिए। पड़ोसी महिलाओं ने शारदा को बचाने की कोशिश की, लेकिन सारे प्रयास बेकार हुए।
बताया गया कि शारदा पर वार करने के बाद पड़ोसी सीमा नागदा ने शारदा को संभाला और मुक्ता जोशी दीपेश को कमरे में बंद करने की कोशिश में दौड़ीं तो दीपेश चाकू लेकर मुक्ता के पीछे दौड़ा। मुक्ता अपनी बच्ची को लेकर घर से बाहर भाग गई। तभी दीपेश खून से सना हुआ चाकू लेकर बाहर निकला और मोटरसाइकिल पर बैठकर भागने का प्रयास करने लगा। इस बीच पड़ोसी छात्र जयपाल राठौड़ आरोपी पीछे पत्थर लेकर दौड़ा तो दीपेश मोटरसाइकिल को छोड़ कर चाकू पास ही नाले में फेंक भाग गया। वारदात की सूचना मिलने पर कांकरोली थानाधिकारी लक्ष्मणराम विश्नोई, राजनगर थानाधिकारी रामसुमेर मीणा, कांकरोली थाने के सब इंसपेक्टर मानसिंह सहित पुलिस जाप्ता मौके पर पहुंचा और घटनास्थल पर जांच पड़ताल की।
चाकू के वार से लहूलुहान हालत में भी शारदा करती रही संघर्ष
दीपेशने शारदा पर चाकू से ताबड़तोड़ पांच वार किए। इनमें से एक गहरा घाव सीने में लगा। एक वार सिर पर और तीन वार कमर, हाथ पर थे। शारदा को कमरे के अंदर ले जाकर धक्का देते हुए चाकू से वारकर करने लगा। दोनों पड़ोसी महिलाओं ने दीपेश को रोकने का प्रयास किया तो उन्हें भी धक्का देकर दूर कर दिया। प्रत्यक्षदर्शियों ने बताया कि चाकू से हमले के बाद भी शारदा ने हिम्मत नहीं हारी और दीपेश से संघर्ष किया। जबकि चाकू से प|ी को लहूलुहान करने के बाद दीपेश ने जैसे ही भागने का प्रयास किया तो पीछे से जख्मी हालत में शारदा ने कमर से उसे पकड़ लिया। मकान के मुख्य दरवाजे तक वह घसीटती हुई पहुंच गई। इस कारण मुख्य दरवाजे के बाहर भी खून बिखरा हुआ था। कमरे में जगह-जगह खून बिखरा हुआ था। मौके पर हत्या के आरोपी दीपेश का चश्मा, चाबी, आधार कार्ड अन्य दस्तावेज बरामद हुए हैं।
तीन माह पूर्व मकान किराए पर लिया था
शारदाअपने पति के साथ तीन माह पूर्व ही हाउसिंग बोर्ड स्थित ब्रजलाल के मकान में किराए पर रहने आई थी। शारदा अकेले अपनी बच्ची खुशी के साथ रहती हैं। घटना के दौरान खुशी स्कूल गई थी। पति से अलग होने के बाद शारदा शैलेष जोशी के साथ कांकरोली में रहने लगी। दोनों के साथ रहने के कुछ समय बाद शैलेष विदेश चला गया। वह कुवैत के मस्कट में नौकरी करता है। शैलेष अभी कुछ माह पहले मस्कट से आया और हाउसिंग बोर्ड से ही किराए का मकान बदल कर 15 दिन पूर्व वापस चला गया। पड़ोसियों ने वारदात की जानकारी शैलेष को भी कर दी है।
शारदाके दो बच्चे हैं
शारदाको दीपेश से शादी पर एक लड़का रौनक हुआ। जो दीपेश के साथ रहता है। बच्ची खुशी (11) शारदा के पास रहती है। शारदा के शैलेष से कोई संतान नहीं है। करीब 7 वर्ष पूर्व दीपेश से अनबन होने से दीपेश ने शारदा को छोड़ दी। इसके बाद अपने पिता के यहां रहने लगी। इसके बाद थोड़े ही दिनों में गांव के ही शैलेष जोशी के साथ चली गई।
इसके बाद शारदा कांकरोली स्थित हाउसिंग बोर्ड में शैलेष के साथ रहने लगी।
दीपेश मोटरसाइकिल लेकर हाउसिंग बोर्ड इलाके में आया और शारदा से मिलने के लिए मकान में घुसने लगा। शारदा ने पड़ोस में रहने वाली दो महिलाओं मुक्ता सीमा नागदा को भी बुलाया। इतने में दीपेश शारदा को धक्का देकर कमरे में ले जाने लगा तो दोनों पड़ोसी महिलाओं ने रोका तो दीपेश ने इसे पति-प|ी के बीच का आपसी मामला बताते हुए दूर कर दिया। इस बीच पड़ोसी सीमा नागदा ने बताया कि यह मेरा मकान है। तुम कौन हो। विवाद बढ़ता देख दीपेश शारदा को कमरे में धक्का देकर ले गया और दरवाजा अंदर से बंद करने का प्रयास किया।
इस पर दोनों पड़ोसी महिलाओं ने धक्का देकर दरवाजा खोला।
जयपाल सिंह।
मुक्ता जोशी।
सीता नागदा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva npi_Deva san_Deva